Úrad vlády SR						 Na rokovanie vlády SR
Sekcia hospodárskej politiky					 dňa 6.2.2002
									 k číslu: 856/2002
									 k bodu: 7

Stanovisko
k Návrhu na zvýšenie výdavkov v programe č. 00C 
- Program na podporu realizácie environmentálnych opatrení

I.

	Materiál predkladá minister životného prostredia v zmysle uznesenia NR SR č. 1790 z 13. decembra 2001.

	Národná rada SR v uvedenom uznesení požiadala vládu SR „v kapitole Ministerstva životného prostredia SR zvýšiť výšku výdavkov v programe č. 00C o 100 mil. Sk“, ktoré by mali byť použité v novom podprograme „Bonifikácia úrokov z úverov“. Tým sa počet podprogramov v Programe na podporu realizácie environmentálnych opatrení (schválený uznesením vlády č. 662/2001) z pôvodných 7 podprogramov rozšíri na 8 podprogramov.
  
II.

	Materiál nebol predmetom medzirezortného pripomienkového konania. 

III.

	Žiadosť NR SR zvýšiť celkové výdavky  Programu na podporu realizácie environmentálnych opatrení o 100 mil. Sk s účelovým určením na bonifikáciu úrokov z úverov bola akceptovaná v zákone o štátnom rozpočte na rok 2002 úpravou výdavkov v kapitole MŽP SR. Z tohto hľadiska považujeme opätovné schválenie tejto sumy vládou za nenáležité.

	Považujeme preto za účelné rozšíriť Program na podporu realizácie environmentálnych opatrení, schválený uznesením vlády č. 662/2001, o podprogram „Bonifikácia úrokov z úverov“ súčasne s alokáciou prostriedkov vyčlenených v kapitole MŽP SR na tento účel a toto rozšírenie programu, so stanoviskom MF SR, predložiť na schválenie vláde.

	Materiál nebol predložený na prerokovanie v Porade ekonomických ministrov vlády SR.

	Odporúčame materiál z rokovania vlády stiahnuť a predložiť vláde nový materiál vypracovaný v zmysle vyššie uvedenej pripomienky.

Bratislava 1.2.2002